Missatge: El passat dia 7 de juliol el programa Banda Ampla de TV3 va tractar el tema del les teràpies alternatives. Jo hi estava convidat per parlar dels sanadors, però al final no vaig intervenir per un malentès, i em va saber greu, perquè tenia moltes coses a dir. Per no allargar-ho, us convido a veure aquests dos enllaços: El final d’aquest bloc de Banda Ampla on explico un cas que demostra que els sanadors saben aplicar teràpies que els traumatòlegs i fisioterapeutes desconeixen. Un escrit als diaris que va ser el motiu que TV3 em convidés. Al final el que m’interessa és plantejar la pregunta: per què alguns sanadors són capaços de posar nervis a lloc, de reparar “espatllats” o de col·locar bé l’articulació coxofemoral, per exemple. Algun professional m’ho sap explicar? Per altra banda, també podeu respondre, en aquest fil, si els sanadors (o "curanderos") us han arreglat coses que els metges no saben fer, si us han evitat operacions o si us han ocasionat algun perjudici per mala praxis...

Resposta: La meva àvia de tota la vida que va amb un sanador que li cura l'espatllat i realment hi nota molt. Jo algun cop també hi he anat, més que res per curiositat, i la veritat és que en el tema de l'espatllat s'hi nota. Fins aquí perfecte, tot és un tema físic.El que em costa més de creure és la part més sobrenatural: que amb una oració que t'enganxa sota una tireta triguis més a tornar-te a espatllar o que passant un pèndol sobre una imatge del cos humà sigui capaç de dir-te de quina zona no estàs bé. Però aquest té tant de renom que fins i tot una vegada que la policia buscava un cotxe desaparegut i que no hi havia manera de trobar li van demanar ajuda i amb el pèndol el va poder localitzar. I aquest cobra la voluntat i ja té una altra feina, o sigui que per calés no ho fa.